**Fakdidaktysk praktikum, 2015-2016
Omparter by les 10, 'Hoe brûke jo de lestiid optimaal?'**

Foarmje twatallen fan in Afûk-kursist en in NHL-studint.

**1.** Notearje trije groepsaktiviteiten dy't jim nijsgjirrich fine en dy't jim yn jim eigen lessen graach útfiere soenen, mar dêr't meastal gjin tiid foar is.

**2.** Notearje út jim eigen (takomstige) lespraktyk:
a. trije ûnderwerpen dy't geskikt binne om fia in fideo út te lizzen;
b. trije ûnderwerpen dy't dêr net geskikt foar binne.

It is mooglik om foar Afûk/fuortset ûnderwiis ferskillende antwurden te jaan.

**3.** Wat binne foar- en neidielen fan fideo-ynstruksje yn ferliking mei útlis yn de les? Notearje safolle mooglik saken.

**4.** Underwiis ferskoot yn de rjochting fan *blended learning*: in kombinaasje fan thús leare fia ynternet en yn it klaslokaal leare by in dosint. Wat foar saken, oars as de útlis fan de dosint, binne noch mear geskikt om fia ynternet thús te dwaan?

**5.** It meitsjen fan in ynstruksjefideo freget foar in part oare presintaasjefeardichheden as it útlizzen fan stof yn de les. Betink ris in pear foarbylden.

**6.** Kies in ienfâldich ûnderwerp op it mêd fan taalfeardigens, taalkunde of letterkunde. Oefenje mei it meitsjen fan in ynstruksjefideo. Ien fan jim docht de presintaasje foar in sabeare kamera, troch mei de rêch nei de oar sitten te gean.